In nomine... mense februarii. Ego Iohannes, dictus Taupins de Baisseio, filius defuncti domini Hugonis Taupin, militis... cum discordia uerteretur quondam inter uiros religiosos, abbatem et conuentum... ex una parte, et dictum patrem meum ex altera uidelicet super positione illa quam dicti abbas et conuentus dicebant se debere percipere annuatim super terciis de Baisseyo, dicto patre meo dicente dictam positionem non esse tantam quantam dicti abbas... asserebant. Tandem inter nos concordatio extitit in hunc modum quod dicti abbas... dicto patri meo dictam portionem et quicquid uiris habebant et habere poterant uel debebant in dictis terciis perpetuo quictauerunt pro quatuor eminis auene ad mansuram Dyuionensem reddendis ab eodem patre meo et suis dictis abbati... singulis annis imperpetuum apud Dyuionem in eorum ecclesia Sancti Stephani quas quidem quatuor eminas auene predictas dictus pater meus dictis abbati conuentui et eorum successoribus assedit et assignauit super totum gaaingnagium suum de Baisseyo. Item et super omnia bona mobilia et immobilia que habebat, habere poterat et debebat quoquomodo in uilla finagiis et territoriis de Baisseyo, uidelicet in hominibus, domibus, mansis, terris, pratis, aquis, aquarum deuorsibus, tailliis, corueris, furnis molindinis prestaturis iustitia dominio redditibus exercitibus terciis decimis costumis et commodis omnibus aliis quibuscumque sub quocumque nomine censeantur. Quam uero concordiam et omnes conuentiones predictas inter easdem litteras, laudo, concedo, confirmo et approbo penitus per iuramentum meum... sub obligatione bonorum meorum omnium, predicta omnia et singula inter eos concordata et habita firmiter tenere adimplere et inuiolabiliter et perpetuo obseruare et in nullo per me uel per alium contraire decetero tacite uel expresse... Actum in presentia Hugonini de Cabilone..., Griffonis dicti Pellrini et... Guiotti de Asneriis...